Baviaans wil met water boer | News24
Baviaans wil met water boer
Oplossings word ontwikkel vir die kwynende waterbronne van die boerderygedeelte wat oor 70km in die Baviaanskloof strek. Een is om met gehalte-watervoorsiening te boer, sê Pieter Kruger. Foto:MONIQUE BASSON
AS daar te min water vir almal is om lonend te kan boer, moeth ulle maar eerder met hoë gehalte envolhoubare watervoorsiening boer.
Dít, in ’n neutedop, is van die planne wat nou in die oudste boerderygedeelte van die Baviaanskloof bedink word om die 12 boere se waterpenarie in ’n moontlike geleentheid om te skep.
Reënval het die afgelope paar jaar drasties in dié gebied afgeneem, die ondergrondse waterbronne is byna uitgeput én die meeste vleilande (wat as waterspens water bly vrystel) is ook al vernietig.
Met dít in ag genome mag dit oorambisieus klink om met watervoorsiening te wil boer, maar volgens Pieter Kruger, ’n boer in die Baviaanskloof, lê die geheim in 1998 se waterwet. Dit bevat twee baie belangrike bepalings vir die Baviaanskloof-boere:
Dat diegene wat wel gebruiksreg van water het, dit aan ’n ander kan verkoop, en
Dat diegene wat die ekosisteme in ’n bepaalde opvangsgebied só bestuur dat hoëgehalte water maksimaal kan vloei na die gebiede waar dit nodig is, daarvoor vergoed kan word.
Inligting wat kan bydra tot die implemen-tering van die waterwet binne die Baviaanskloof- Kougagebied, word reeds deur die siviele raadgewende ingenieurs Jeffares & Green in opdrag van die Waternavorsingsraad gedoen.
Die uiteindelike doel is die totstandkoming van opvangsgebiedekomitees.
Die Baviaanskloof-boerderygebied en sy naasgeleë Wildernisgebied is ’n belangrike deel van die opvangsgebied van die Kougadam, wat op sy beurt weer water aan dieboere in die Gamtoosvallei en die Nelson Mandela Metropool verskaf.
“Die voordele wat die Baviaanskloof-rehabilitasie vir die Kougadam inhou, is onder meer verminderde slikinhoud van water wat die dam invloei, verbeterde watergehalte en effektiewe vloedbeheer,” het Kruger gesê.
Dié ekstra water sal baie welkom wees in die Gamtoosvallei aan die ander kant van die Kougadam, waar intense verbouing van si-trus, vrugte en groente is en die boere baie afhanklik van besproeiingswater is. Tog lyk dit asof dingekan lol as die boere besluit om ook hul waterregte te verkoop.
“Enige ekstra water wat ons vir die boere van die Gamtoosvallei kan koop, sal onderhandelbaar wees en ek is seker Port Elizabeth sal dieselfde sê. Die groot ding is net: die hoeveelheid water wat deur hierdie nuwe boerderypraktyk beskikbaar gestel kan word, salmeetbaarmoetwees,” het Pierre Joubert, hoofbestuurder van die Gamtoos-besproeiingsraad op Patensie, uitgewys.